มีอาการมึนหัว ใจสั่น หัวใจเต้นเร็ว ตาพร่ามัว ปวดเมื่อยตามตัว โดยเฉพาะที่คอกับหลัง หายใจไม่อิ่ม อ่อนเพลีย ทำอะไรนิดหน่อยก็เหนื่อย เบื่ออาหาร น้ำหนักลด กินอะไรก็ติดที่คอ จากการสังเกตุมักจะติดคอบริเวณฝั่งซ้าย เป็นมาได้ 1 เดือน ใช้ชีวิตลำบากมาก ทำงานแทบจะไม่ได้ ตรวจน้ำตาลในเลือด ไทรอยด์ คลื่นไฟฟ้าหัวใจ เอ็กซเรย์ปอด ผลทุกอย่างปกติหมดเลยค่ะ
สวัสดีค่ะ อาการมึนหัว ใจสั่น หัวใจเต้นเร็ว ตาพร่ามัว ปวดเมื่อยตามตัว อ่อนเพลียง่าย น้ำหนักลดนั้น อาจจะเกิดจาก การทำงานของไทรอยด์ผิดปกติคือทำงานมากเกินไป หรือเป็นจากการเจ็บป่วยเรื้อรังใดๆเช่น การติดเชื้อวัณโรค การมีเนื้องอกต่อมน้ำเหลือง มะเร็งเม็ดเลือด หรือเป็นแค่อาการอ่อนล้าจากการพักผ่อนไม่เพียงพอ หรือมีโรคภูมิคุ้มกันทำลายตนเองซึ่งจากกลุ่มอาการดังกล่าวมา มีโอกาสเป็นไปได้ในหลายกลุ่มโรคทั้งโรคติดเชื้อ โรคของการอักเสบเรื้อรัง หรือโรคไทรอยด์ การให้ได้การวินิจฉัยที่แน่ชัดจำเป็นต้องตรวจร่างกาย ตรวจเลือดที่เกี่ยวข้องร่วมด้วยซึ่งถ้าเคยตรวจมาแล้วให้ผลปกติ แต่กลับมายังมีอาการเป็นมาก ควรกลับไปพบแพทย์เพื่อตรวจประเมินอาการซ้ำอีกครั้ง ซึ่งถ้ามีอาการจริง น้ำหนักลดมาก โดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือน แพทย์จำเป็นต้องหาสาเหตุที่แน่ชัดให้ เช่นส่งตรวจเพิ่มเติมตามระบบที่เกี่ยวข้องหรือส่งพบแพทย์เฉพาะทางต่อไปการดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์